CELEX: C2006/165/58
Language: et
Date: 2006-07-15 00:00:00
Title: Kohtuasi T-135/06:  5. mail 2006  esitatud hagi — Al-Faqih  versus  nõukogu

15.7.2006   
            
            
               ET
            
            
               Euroopa Liidu Teataja
            
            
               C 165/29
            
         5. mail 2006 esitatud hagi — Al-Faqih versus nõukogu
   (Kohtuasi T-135/06)
   (2006/C 165/58)
   Kohtumenetluse keel: inglise
   Pooled
   
      Hageja: Al-Bashir Mohammed Al-Faqih (Birmingham, Ühendkuningriik) (esindajad: solicitor N. Garcia, barrister S. Cox)
   
      Kostja: Euroopa Liidu Nõukogu
   Hageja nõuded
   
               —
            
            
               tühistada nõukogu 27. mai 2002. aasta määruse (EÜ) nr 881/2002, muudetud nõukogu 27. märtsi 2003. aasta määrusega (EÜ) nr 561/2003 ja komisjoni 10. veebruari 2006. aasta määrusega (EÜ) nr 246/2006, artikkel 2 ja I lisa märge hageja kohta;
            
         
               —
            
            
               mõista kohtukulud välja nõukogult.
            
         Väited ja peamised argumendid
   Hageja on Ühendkuningriigis elav Liibüa kodanik. Ta nõuab muu hulgas määruse nr 246/2006 (1) tühistamist, millega lisati tema nimi nende Osama bin Ladeni, Al-Qaida võrgu ja Talibaniga seotud isikute ja üksuste loetelusse, kelle rahalised vahendid ja muud finantsallikad külmutati vastavalt määruse nr 881/2002 (2) artiklile 2.
   Hageja väidab, et nõukogu ei olnud pädev muudetud määruse nr 881/2002 artiklit 2 vastu võtma, kuna EÜ artiklid 60, 301 ja 308 ei anna nõukogule sellekohast pädevust. Lisaks on nõukogu ja komisjon oma võimu kuritarvitanud, kuna muudetud määruse nr 881/2002 artikkel 2 ei edenda EÜ artiklite 60, 301 ja 308 eesmärke.
   Hageja väidab lisaks, et muudetud määruse nr 881/2002 artikkel 2 rikub ühenduse õiguse üldpõhimõtteid, eelkõige subsidiaarsuse, proportsionaalsuse ja inimõiguste kaitse põhimõtteid.
   Lõpetuseks väidab hageja, et muudetud määruse nr 881/2002 artikli 2 vastuvõtmisel on rikutud olulist menetlusnormi, nimelt komisjoni ja nõukogu kohustust piisavalt põhjendada, miks vajalikuks peetud meetmeid ei saa vastu võtta liikmesriigid eraldi.
   
      (1)  Komisjoni 10. veebruari 2006. aasta määrus (EÜ) nr 246/2006, millega 63. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001 (ELT 2006, L 40, lk 13).
   
      (2)  Nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist (EÜT 2002, L 139, lk 9).